पाएं अपने शहर की ताज़ा ख़बरें और फ्री ई-पेपरडाउनलोड करें
मृतक कर्मियों को पारिवारिक लाभ के साथ बीमा व पेंशन आदि की सुविधा दी जाएसिटी
अपनी नौ सूत्री मांगों को लेकर जिला स्वास्थ्य समिति के निविदा कर्मी ने आंदोलन शुरू कर दिया है। आंदोलन के पहले चरण में लोगों ने शुक्रवार को काला बिल्ला लगाकर कार्य किया। इस दौरान सुबह बिहार राज्य स्वास्थ्य संविदा कर्मी संघ के बैनर तले लोगों ने स्वास्थ्य समिति भवन के सामने जमा होकर नारेबाजी की। लोगों ने कहा कि सरकार उनकी मांगों पर अगर 11 मई तक विचार नहीं करती तो 12 मई से सभी कर्मी होम आइसोलेट हो जाएंगे। संघ के सचिव ललन कुमार सिंह ने बताया कि बार-बार कहे जाने के बाद भी सरकार उनकी मांगों पर विचार नहंी कर रही है। जबकि कोरोना काल में अबतक कई कर्मी की मौत कार्य के दौरान कोरोना से ग्रसित होकर हो चुकी है। उन्होंने तत्काल सरकारी कर्मियों की तरह एनएचएम कर्मियों को 50 लाख का बीमा के अलावा उनके आश्रितों को अनुकंपा के आधार पर नौकरी दी जाय।
कर्मियों की ये हैं मुख्य मांगें
पीएचसी में एनएचएम कर्मी काला-बिल्ला लगा कर रहे काम
स्थानीय प्राथमिक स्वास्थ्य केंद्र पर शुक्रवार को संविदा पर बहाल स्वस्थ्य कर्मियों ने अपनी मांग को लेकर काला बिल्ला लगाते हुए कार्य किया। इसको लेकर बीसीएम रमेश प्रसाद यादव ने बताया कि 9 सूत्री मांग को लेकर बिहार राज्य स्वास्थ्य संविदा कर्मी संघ के वेबिनार में लिए गए निर्णय के आलोक में 8 मई तक हम सभी एनएचएम कर्मी काला बिल्ला लगाकर कार्य करेंगे। वहीं उक्त अवधि तक सहानुभूति पूर्वक लंबित मांगों की पूर्ति के लिए विचार नही किया जाता है तो 12 मई से सभी कर्मी खुद को होम आइसोलेट कर लेंगे। क्योंकि वर्तमान समय में जिसमें कोविड 19 के संक्रमण से असंख्य लोग ग्रसित हो रहे हैं। परंतु इस काल में भी एनएचएम अंतर्गत कार्यरत सभी स्वास्थ्य कर्मी भयमुक्त होकर मानवता को बचाने के लिए लगातार अपनी सेवा दे रहे हैं। जबकि ऐसे में हमारे कई कर्मठ साथी खुद कोरोना संक्रमित होकर काल के गाल में समा रहे हैं। मौके पर अंजू कुमारी, अरविंद कुमार झा, अनुपम कुमारी, रामानंद शर्मा आदि उपस्थित थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva bho_Deva hin_Deva zho_Hant eng_Latn